


Kedvező üzleti helyzet, optimista várakozások – Az MKIK GVI 2018. októberi vállalati konjunktúrafelvételének eredményei
Összefoglaló
	
Az MKIK GVI legfrissebb vállalati konjunktúravizsgálata 2830 vállalkozás vezetőjének válaszain alapul. Az eredmények szerint a konjunktúramutató értéke 2018 októberében 55 ponton áll, mely érték az adatfelvétel kezdete, 1998 óta a legmagasabb.
[bookmark: _Hlk529975950]A múlt félévi javuló tendencia tovább folytatódott, tehát a vállalkozások továbbra is nagyon kedvezőnek ítélik meg az üzleti klímát. Ez elsősorban annak köszönhető, hogy mind a gép-, mind az építési beruházásokra vonatkozó várakozások jelentősen optimistábbakká váltak az elmúlt fél év során.
A kedvező üzleti klímát leginkább a döntően külföldi tulajdonban lévő, a döntően exportáló, az 50 főnél nagyobb méretű, valamint az iparban működő cégek jelzik.
A bizonytalansági mutató értéke két ponttal csökkent az áprilisi értékhez képest, jelenleg 37 ponton áll. Ez arra utal, hogy a magyar vállalkozások helyzetértékelése egyöntetűbbé vált a legutóbbi adatfelvételhez képest.
	1. ábra: A GDP és a GVI Konjunktúramutató alakulása

	2017. ápr.
	2017. okt.
	2018. ápr.
	2018. okt.

	GDP 
	4,1
	4,7
	4,8
	 

	GVI Konjunktúramutató
	46,8
	49,0
	52,6
	55,5




	Forrás: KSH, GVI 2018
Megjegyzés: GDP adatok – szezonálisan és naptári hatással kiigazított, kiegyensúlyozott adatokból számolt, féléves növekedési ütemek, előző év azonos időszaka = 0
GDP bal oldali tengely
GVI Konjunktúramutató: jobb oldali tengely







[bookmark: _Toc206304267]A GVI Konjunktúramutató négy komponensből áll:
· várható üzleti helyzet a következő hat hónapban
· megrendelések várható alakulása a következő hat hónapban
· gépberuházások volumenének alakulása a következő hat hónapban
· építési beruházások volumenének alakulása a következő hat hónapban.
Az almutatók esetében az állapítható meg, hogy a vállalkozások vezetői optimistábban ítélik meg cégük üzleti helyzetét és kilátásait, jelenlegi jövedelmezőségét, illetve a beruházások várható alakulását, mint az előző félévben. A jövedelmezőség, valamint a megrendelések várható alakulása kapcsán jelzett vélemények viszont némileg negatívabbak a 2018. áprilisi szintnél.
[bookmark: _Hlk529976100][bookmark: _GoBack][bookmark: _Toc355617301][bookmark: _Toc355617596]Októberben mind a jelenlegi, mind a várható üzleti helyzetet minimális mértékben pozitívabban ítélik meg a vállalkozások, mint az előző félévben. A két almutató egyaránt 1–1 pontot javult 2018 áprilisához képest, a jelenlegi üzleti helyzet mutatója így most 50 ponton áll, a várható üzleti helyzeté pedig 43 ponton.
2. ábra: Az üzleti klíma összetevőinek alakulása – Üzleti helyzet
[image: ]
Forrás: GVI 2018
Megjegyzés: Az ábrán látható értékek százas skálára vetített egyenlegmutatók. Az egyenlegmutató minden esetben a pozitív és a negatív helyzetértékelést adó vállalatok arányának különbsége. Így a mutató –100 és +100 közötti értékeket vehet fel. –100-at akkor, ha minden cég negatívan és +100-at akkor, ha minden cég pozitívan ítéli meg a helyzetét.


A gépberuházások várható volumene 36, míg az építési beruházásoké 2 ponton áll. Mindkét mutató esetében jelentős változás történt áprilishoz viszonyítva: az építési beruházások várható volumene esetében 19, míg a gépberuházások esetében 28 ponttal emelkedett a mutató értéke az előző félévhez képest.
3. ábra: Az üzleti klíma összetevőinek alakulása – Beruházások

[image: ]
Forrás: GVI 2018
Megjegyzés: Az ábrán látható értékek százas skálára vetített egyenlegmutatók. Az egyenlegmutató minden esetben a pozitív és a negatív helyzetértékelést adó vállalatok arányának különbsége. Így a mutató –100 és +100 közötti értékeket vehet fel. –100-at akkor, ha minden cég negatívan és +100-at akkor, ha minden cég pozitívan ítéli meg a helyzetét. Az ábrához az építési- és gépberuházások négy értékű változóját (-100: nincs, -33: csökken, 33: azonos lesz, 100: nő) alkalmaztuk. A Konjunktúramutató kiszámításának módja, és a felhasznált komponensek részletes bemutatása tanulmányunkban érhető el.


A megrendelések várható alakulásával kapcsolatban enyhén pesszimistábbak a vállalkozások: az előző félévhez képest 1 ponttal csökkent a mutató értéke, így jelenleg 55 ponton áll.
4. ábra: Az üzleti klíma összetevőinek alakulása – Rendelésállomány

[image: ]
Forrás: GVI 2018
Megjegyzés: Az ábrán látható értékek százas skálára vetített egyenlegmutatók. Az egyenlegmutató minden esetben a pozitív és a negatív helyzetértékelést adó vállalatok arányának különbsége. Így a mutató –100 és +100 közötti értékeket vehet fel. –100-at akkor, ha minden cég negatívan és +100-at akkor, ha minden cég pozitívan ítéli meg a helyzetét. Az ábrához a rendelésállomány négy értékű változóját (-100: nincs, -33: csökken, 33: azonos lesz, 100: nő) alkalmaztuk. A Konjunktúramutató kiszámításának módja, és a felhasznált komponensek részletes bemutatása tanulmányunkban érhető el.

GDP növekedés üteme az előző 

év azonos időszakához képest (%)

GDP GVI Konjunktúramutató

